< Duikmeester kurses » Skubaduik Kurses Kaap Stad
Met eie toerusting: R11900
Met ons toerusting: R15200
Kostes nie ingesluit by die prys nie:
Teorie materiale (R5000)
Registrasie by PADI (50 Britste Ponde, direk aan PADI betaalbaar wanneer jy registreer as Duikmeester)
Koop 'n vol stel toerusting met jou Duikmeesterkursus en ontvang ons spesiale Duikmeester-pakket! Doen navraag vir meer inligting.
Het jy nie die 40 vereisde duike om met jou Duikmeesterkursus te begin nie? Doen navraag oor ons verlengde Duikmeesterkursus.
Minimum ouderdom: 18 jaar
PADI Reddingsduiker-sertifikasie of 'n gelykstaande sertifikasie van 'n ander opleidingsorganisasie
40 aangetekende duike ("logged dives") om te begin, 60 aangetekende duike met voltooiing. Duikers wat nog nie 40 aangetekende duike het nie moet ons kontak om navraag te doen oor ons spesiale verlengde Duikmeesterpakket, waartydens jy hierdie duike sal kan aanteken.
Geldige eerstehulpsertifikaat wat in die afgelope twee jaar voltooi is
Mediese klaring van 'n dokter
Jy moet redelik gesond wees. Laai asseblief ons mediese vraelys af.
PADI Duikmeester skubaduik-kursus kaapstad-inleiding
Wil jy skubaduik jou voltydse of deeltydse loopbaan maak? Word dan 'n PADI Duikmeester.
Duikmeester is die eerste professionele vlak in skubaduik. As jy mal is oor skubaduik, sal dit jou duikavontuur na 'n hele nuwe vlak toe neem om 'n Duikmeester te word. Met jou PADI Duikmeester-sertifikaat kan jy skubaduik omskep in jou voltydse of deeltydse beroep. Dit is waar die strand verander in jou kantoor. Omring jouself met sonskyn, avontuur, en lewenslustige mense, en doen waaroor jy mal is!
PADI is die wydste erkende sertifiseringsoutoriteit ter wêreld en om 'n PADI Duikmeester te word is 'n uitstekende idee as jy graag reis. Van Kaapstad na Thailand, Mosambiek, Tanzanië, die Karibiese Eilande, Meksiko, die Groot Koraalrif ("Great Barrier Reef") in Australië, die Middelandse See ("the Meditteranean"), en vele meer. Voeg al hierdie stempels by in jou paspoort as jy as PADI Duikmeester werk in van die mees eksotiese plekke op aarde. As jy nog steeds nie tevrede is nie, spring op 'n seiljag of 'n passasierskip en doen dit waaroor jy mal is!
Goed-opgeleide en bekwame Duikmeesters is noodsaaklik vir enige skubaduik-besigheid. Dit is dus belangrik dat mens jou opleiders en mentors sorgvuldig kies – om te verseker dat jy die beste kwaliteit en opleiding kry as wat jy kan. Into the Blue Duiksentrum in Kaapstad het 'n voltydse IDK-Personeelinstrukteur, wat beteken dat jy seker kan wees dat jy die beste opleiding sal kry.
Vinnige oorsig van die PADI Duikmeester skubaduik-Kursus in Kaapstad
Hierdie kursus kan teen jou eie pas voltooi word. Afhangende van jou skedule en die seisoen, kan dit oor 'n paar weke of selfs 'n jaar strek. Die minimum tyd waarin jy die prakties kan doen is 24 dae.
Jou dae sal gewoonlik 08:30 in die oggend begin, by ons Kaapstad-kantoor, en teen 18:00 die middag klaarmaak.
Ons verkies dat jy jou Duikmeester-studies op 'n internskap-basis doen. Dit beteken dat jy deel van ons personeel sal word vir die tyd wat jy jou kursus by ons doen, en ons sal jou betrek by die dag-tot-dag bestuur van die duikwinkel in Kaapstad. Die idee agter dit is dat jy die maksimum hoeveelheid blootstelling in die bedryf kan kry en die innerlike werkinge van die duikwinkel eerstehands kan ervaar. So kan jou vaardighede van regte waarde wees vir enige duikwinkel wat van jou dienste gebruik mag maak in die toekoms.
Jy sal die volgende leer:
Begelei gesertifiseerde duikers en onderwatertoere in Kaapstad
Assisteer in die opleidingsfasset van kursusse in Kaapstad
Bied PADI Ontdek Skubaduik-kursusse aan (nadat jy die kursus vir DSD-leiers gedoen het)
Lei Ontdek Plaaslike Duike-Oriëntasies
Werk by duiksentrums, vakansieoorde, passasierskepe en seiljagte
Leer en sertifiseer PADI "skin" duikers
PADI Duikmeester skubaduik-kursus struktuur
Die PADI Duikmeesterkursus bestaan uit die volgende:
PADI Duikmeester Skubaduik-Kursus - Kennis Ontwikkeling:
Hierdie kursus het 'n beduidende komponent. Jy sal die antwoord op amper elke vraag leer wat jy al ooit gehoor het!
Temas wat gedek sal word in jou Duikmeester-studies:
Die rol en eienskappe van 'n PADI-Duikmeester
Om duikaktiwiteite vir gesertifiseerde duikers te oorsien
Assisteer studenteduikers in opleiding
Dekompressie-teorie en duiktabelle
Besigheid van duik
Om jou skubaduik-loopbaan verder te voer
24 basiese watervaardighede wat die student teen 'n hoë standaard moet kan uitvoer teen die einde van die kursus
Suksesvolle uitvoering van 'n gesimuleerde reddingsduiker-scenario van 'n duiker wat nie asemhaal nie en nie reageer nie
Om 'n duikvaardigheid teen demonstrasie-kwaliteit te kan uitvoer
PADI Duikmeester Skubaduik-Kursus - Watervaardighede en Stamina
Die volgende sal gedoen word om jou stamina en fiksheid te toets:
400 meter swem waar tyd gehou sal word
Watertrap vir 15 minute, met hande bo die water vir die laaste twee minute
800 meter snorkel (sonder stop) waar tyd gehou sal word
100 meter waar jy 'n duiker wat moeg is moet sleep
PADI Duikmeester Skubaduik-Kursus - Praktiese Toepassing
Gedurende jou tyd as 'n Duikmeester-student sal jy die praktiese vaardighede van 'n tipiese Duikmeester by ons Kaapstad-winkel beoefen:
Die maak van kaarte
'n Duikmeester-begeleide program
Om 'n instrukteur te assisteer met PADI-Kursusse
Om gesertifiseerde duikers te lei met 'n duik
Om duikplekke voor te berei en te bestuur
In hierdie afdeling van die kursus ontwikkel jy jou Duikmeester-vaardighede saam met studente in opleiding, onder toesig van 'n PADI-duikinstrukteur.
Nadat jy jou PADI Duikmeester-kursus voltooi het, is daar 'n registrasiefooi van 73 Euro betaalbaar aan PADI.
PADI duikmeester skubaduik-kursus - gereelde vrae
1. Is my Duikmeester-sertifikaat net in Kaapstad geldig?
Nee, deur PADI is jou sertifikaat wêreldwyd geldig.
2. Hoe kan ek werk kry nadat ek gekwalifiseer het as Duikmeester?
As 'n PADI Duikmeester sal jy by die "pro"-afdeling van PADI se webwerf kan ingaan. Op PADI se webwerf is daar 'n bladsy waar duiksentrums van oor die hele wêreld hul beskikbare poste adverteer.
3. Wat is volgende?
Word 'n PADI-Instrukteur! Vat jou opleiding na die volgende vlak en raak ernstig betrokke by die opleiding van diegene wat wil skubaduik.